Ντόρις Ντέι

Η Ντόρις Μαίρη Ανν Κάππελχοφ (Αγγλικά: Doris Mary Ann Kappelhoff), γνωστή με το καλλιτεχνικό ψευδώνυμο Ντόρις Ντέι (Doris Day, 3 Απριλίου 1922 – 13 Μαΐου 2019) ήταν Αμερικανίδα ηθοποιός και τραγουδίστρια γερμανικής καταγωγής.

 Η Ντέι γεννήθηκε στο Σινσινάτι του Οχάιο στις 3 Απριλίου 1922, αν και η ίδια δήλωνε ως έτος γεννήσεως το 1924, και άρχισε τη σταδιοδρομία της τραγουδώντας σε μπάντα το 1939. Η δημοφιλία της άρχισε να αυξάνεται μετά την ηχογράφηση του τραγουδιού "Sentimental Journey" το 1945. Μετά την εγκατάλειψη της μπάντας του Λες Μπράουν για την έναρξη σόλο καριέρας, η Ντέι άρχισε τη μακρά συνεργασία της με την Columbia Records, από το 1947 ως το 1967 και με περισσότερες από 650 ηχογραφήσεις, που κατέστησαν την Ντέι μία από τις δημοφιλέστερες τραγουδίστριες του 20ού αιώνα. Το 1948 μία ακρόαση για τον σκηνοθέτη Μάικλ Κερτίζ, την οδήγησε στον πρώτο γυναικείο ρόλο της κινηματογραφικής ταινίας Το ρομάντζο των 7 θαλασσών (Romance on the High Seas). Κατά τη διάρκεια της σταδιοδρομίας της η Ντέι εμφανίσθηκε σε 39 κινηματογραφικές ταινίες που σημείωσαν μεγάλη εμπορική επιτυχία. Η Ντέι ήταν υποψήφια για Όσκαρ για την ερμηνεία της στην ταινία Τα Απόρρητα της Κρεβατοκάμαρας (Pillow Talk, 1959), χάνοντας το βραβείο από τη Σιμόν Σινιορέ. Κέρδισε τρία Βραβεία Henrietta, ένα βραβείο για το σύνολο της προσφοράς της από την Ένωση Κινηματογραφικών Κριτικών του Λος Άντζελες και, το 1989, το Βραβείο Χρυσής Σφαίρας Σεσίλ Ντε Μιλ για το σύνολο του έργου της στον κινηματογράφο. Γύρισε την τελευταία ταινία της το 1968. Ως τραγουδίστρια, τιμήθηκε με το Βραβεία Γκράμι για Συνολική Προσφορά. Τραγούδησε επίσης το βραβευμένο με Όσκαρ τραγούδι «Que Sera, Sera» (στην ταινία του 1956 Ο άνθρωπος που γνώριζε πολλά). Το 2011 κυκλοφόρησε το 29ο άλμπουμ της, το My Heart, που έφθασε στο νo. 9 των Top 40 charts του Ηνωμένου Βασιλείου και μέχρι σήμερα (2015) η Ντέι παραμένει η μεγαλύτερη σε ηλικία εν ζωή καλλιτέχνιδα που έφθασε στο Τop 10 του Ην. Βασιλείου με άλμπουμ νέου υλικού. Από το 1971 η Ντέι άρχισε τη δραστηριότητά της ως υπέρμαχος των δικαιωμάτων των ζώων, όταν συνίδρυσε τον σύλλογο "Actors and Others for Animals" («Ηθοποιοί και άλλοι υπέρ των ζώων»). Στα τέλη της δεκαετίας ίδρυσε τον δικό της μη κερδοσκοπικό οργανισμό, τον Doris Day Animal Foundation και αργότερα το Doris Day Animal League (DDAL). Το 2004 η Ντόρις Ντέι τιμηθηκε με το Προεδρικό Μετάλλιο της Ελευθερίας από τον τότε Πρόεδρο των ΗΠΑ Τζορτζ Μπους σε αναγνώριση των «διακεκριμένων υπηρεσιών της προς τη χώρα». Η Ντέι παντρεύτηκε 4 φορές και απέκτησε ένα γιο, τον μουσικό Τέρυ Μέλτσερ (1942-2004), και έναν εγγονό. Κατά τα τελευταία χρόνια της ζωής της είχε αποσυρθεί από την ερμηνεία και ζούσε στο Κάρμελ της Καλιφόρνια. Barothy, Mary Anne: Day at a Time: An Indiana Girl's Sentimental Journey to Doris Day's Hollywood and Beyond, Hawthorne Publishing (2007) Braun, Eric (1 Σεπτεμβρίου 2004), Doris Day (2 έκδοση), Λονδίνο: Orion Books, ISBN 978-0-7528-1715-6 Bret, David: Doris Day: Reluctant Star, JR Books, Λονδίνο 2008 Brogan, Paul E.: Was That A Name I Dropped?, Aberdeen Bay (29 Απριλίου 2011), ISBN 1608300501, ISBN 978-1608300501 DeVita, Michael J. (2012). My 'Secret Love' Affair with Doris Day (Paperback). CreateSpace Independent Publishing Platform. ISBN 978-1478153580. Hotchner, AE (1975), Doris Day: Her Own Story, William Morrow & Co, ISBN 978-0-688-02968-5 . Kaufman, David (2008), Doris Day: The Untold Story of the Girl Next Door, Νέα Υόρκη: Virgin Books, ISBN 978-1-905264-30-8 McGee, Garry (2005), Doris Day: Sentimental Journey, McFarland & Co Patrick, Pierre; McGee, Garry (2006), Que Sera, Sera: The Magic of Doris Day Through Television, Bear Manor Patrick, Pierre & McGee, Garry: The Doris Day Companion: A Beautiful Day (One on One with Doris and Friends). BearManor Media (2009) Santopietro, Thomas "Tom" (2007), Considering Doris Day, Νέα Υόρκη: Thomas Dunn Books, ISBN 978-0-312-36263-8 Επίσημη ιστοσελίδα Doris Day Animal Foundation Σελίδα στο IMDb Σελίδα στο AllMovie